Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Väkivaltaisuudet jatkuvat Israelissa. Viikonloppuna sattui seitsemän iskua.
YK:n turvallisuusneuvosto kokoontui keskustelemaan -
Israelin ja palestiinalaisalueiden väkivaltaisuuksista.
Ranska haluaa, että Temppelivuorelle -
lähetettäisiin kansainvälisiä tark- kailijoita. Israel hylkäsi ajatuksen.
Väkivallanteot jatkuvat Israelissa.
Viikonloppuna tapahtui 7 terrori-iskua: -
4 Hebronissa, 2 Jerusalemissa ja 1 Beer Shevassa Etelä-Israelissa.
Verisin isku sattui Beer Shevan bussiasemalla, -
jossa palestiinalaismies riehui aseen kanssa.
Iskussa kuoli Israelin armeijan sotilas, ja seitsemän muuta ihmistä haavoittui.
Isku oli yksi vakavimmista -
palestiinalaishyökkäyksistä israelilaisia vastaan lokakuun aikana.
Poliisin mukaan hyökkääjä ammuttiin kuoliaaksi -
turvallisuusvoimien kanssa käydyn ampumistaistelun jälkeen.
Terroristi avasi tulen pistoolilla, -
minkä seurauksena kuusi ihmistä haavoittui. Neljä heistä oli poliiseja,-
jotka loukkaantuivat bussiaseman sisätiloissa.
Yksi vietiin kriittisessä tilassa sairaalaan.
Valitettavasti hän menehtyi kuitenkin hetki sitten.
Turvallisuustoimia on lisätty alueella.
Poliisit partioivat edelleen bussiaseman ympäristössä.
Israelilainen silminnäkijä sanoi tilanteen olevan sietämätön.
Häntä pelottaa lähteä kotoaan.
Hän pyysi poliisia palauttamaan ihmisille turvallisuuden tunteen.
Onko meidän elettävä maailmassa, -
jossa on pelottavaa lähteä kotoa opintoihin, työhön, ostoksille?
Kaikki tämä on pelottavaa.
Haluan, että poliisi toimii tehokkaammin ja lisää läsnäoloaan.
Paikalla ollutta eritrealaista sivustakatselijaa -
luultiin erehdyksessä palestiinalaishyökkääjäksi.
Vihaiset israelilaiset ampuivat ja haavoittivat häntä vakavasti.
Mies vietiin sairaalaan, mutta hän menehtyi vammoihinsa.
Israelin kabinetti määräsi lisää turvallisuustoimia -
vastauksena viikonlopun väkivaltaisuuksiin.
Poliisi sai lisävaltuuksia tehdä ruumiintarkastuksia -
kenelle tahansa kadulla.
Israel päätti myös pystyttää tilapäisen betonimuurin Jerusalemiin -
Armon ha-Natsivin juutalaisalueen ja Jabel Mukabarin arabilähiön välille.
Päätös tehtiin, koska paikalla on tapahtunut monia iskuja, -
joissa useita israelilaisia on kuollut ja kymmeniä haavoittunut.
YK:n turvallisuusneuvosto kokoontui New Yorkissa erityisistuntoon -
keskustellakseen väkivaltaisuuksista Israelissa ja palestiinalaisalueilla.
Neuvosto vaati osapuolia estämään tilanteen pahenemisen -
poliittisesta kamppailusta uskonnolliseksi konfliktiksi.
Pyydämme osapuolia kunnioittamaan pyhien paikkojen koskemattomuutta -
sekä hylkäämään poliittista agendaa ajavat äärielementit, -
joiden tavoite on muuttaa kamppailu kansallisesta uskonnolliseksi.
Mikäli nämä tahot onnistuvat pyrkimyksissään, olisivat seuraukset -
katastrofaaliset sekä palestiinalaisille että israelilaisille.
Vakavat vaikutukset ulottuisivat myös muualle Lähi-itään.
Väkivaltaisuudet leimahtivat, kun palestiinalaiset pelkäävät, -
että juutalaisten ja muiden ei-muslimien vierailuilla -
muutetaan Temppelivuoren sovittua tilaa, -
jonka mukaan vain muslimit saavat rukoilla alueella.
Israel on toistuvasti ilmoittanut, -
ettei se aio muuttaa vallitsevaa tilaa, vaan se säilyttää -
muslimien oikeuden rukoilla tällä islamin 3. pyhimmällä paikalla.
Juutalaisille alue on pyhin, -
sillä heidän temppelinsä sijaitsivat siellä muinoin.
Ranska laatii esitystä, jonka tarkoitus on edistää suunnitelmaa -
kansainvälisten tarkkailijoiden lähettämisestä -
Jerusalemiin Temppelivuorelle. Tarkoitus olisi näin turvata -
Temppelivuoren sovitun tilan säilyminen.
Ranskan YK-lähettiläs Delattre kertoi turvallisuusneuvostolle, -
että Ranska aikoo kierrättää neuvostossa esityksen luonnosta.
Siinä pyydetään tilanteen rauhoittamista -
sekä Israelin ja palestiinalaisten välisen rauhanprosessin elvyttämistä.
Ranska ilmoitti asiasta sen jälkeen, -
kun palestiinalaisten YK-lähettiläs Mansour oli antanut lausunnon, -
jossa hän painotti -
kansainvälisen yhteisön velvollisuutta suojella palestiinalaisia.
YK:n, kansainvälisen yhteisön ja turvallisuusneuvoston velvollisuus -
on suojella palestiinalaisia -
miehitetyllä alueella ja Itä-Jerusalemissa -
niin kauan kunnes palestiinalaisvaltion miehitys on päättynyt.
Israel hylkäsi Ranskan ehdotuksen -
kansainvälisten tarkkailijoiden lähettämisestä Temppelivuorelle.
Israel sanoo, että vallitseva tila on ainoa keino taata alueen vakaus.
Israel ei suostu kansainvälisiin joukkoihin Temppelivuorella.
Tällaiset väliintulot vaarantaisivat vuosikymmeniä vallinneen tilan.
Pääministeri Netanjahu toisti kantansa, että Israel on ainoa taho, -
joka pystyy säilyttämään Temppelivuoren vallitsevan tilan.
Syy, miksi vallitsevaa tilaa on rikottu, ei ole se, -
että me olisimme muuttaneet sitä. Me emme ole muuttaneet mitään.
Rukoussäännöt ja vierailuoikeudet -
eivät ole muuttuneet viimeiseen 15 vuoteen.
Ainoa muutos on se, että Islamistisen liikkeen tukemat islamistihuligaanit -
ovat ruvenneet käymään moskeijalla viedäkseen sinne räjähteitä.
Sieltä käsin he sitten iskevät -
Temppelivuorelle tulevia juutalaisia ja kristittyjä vastaan.
Israel suojelee tätä pyhää paikkaa.
Israel ei ole Temppelivuoren ongelma. Israel on ratkaisu.
Netanjahun on määrä matkustaa Saksaan myöhemmin tällä viikolla.
Hän tapaa siellä USA:n ulkoministeri Kerryn ja keskustelee tämän kanssa -
alueen tilanteesta sekä rauhanprosessin käynnistämisestä -
Israelin ja palestiinalaisten välillä.
USA:n esikuntapäällikköjen puheenjohtaja, -
kenraali Joseph Dunford, toivotettiin tervetulleeksi Israeliin.
Hän tapasi puolustusministeri Ja'alonin ja Israelin sotilasjohtoa.
Neuvotteluja käytiin maiden välisen sotilasyhteistyön kasvattamisesta.
Kenraali Dunford sanoi -
tavatessaan Israelin johtavia puolustusviranomaisia, -
että vaikka USA:n ja Israelin suhteet ovat ailahdelleet viime vuosina, -
sotilaallinen side on kuitenkin pysynyt vahvana.
Kaikkien ylä- ja alamäkien keskellä -
maidemme välinen sotilaallinen suhde on kuitenkin pysynyt vahvana.
Kohtaamme haasteet yhdessä.
Jaan yhteisen luottamuksen siitä, että olemme lopulta voitokkaita.
Siihen ei kuitenkaan päästä -
ilman kovaa työtä, yhteistä suunnittelua ja yhteisymmärrystä.
Te luonnollisesti hahmotatte minua paremmin alueenne haasteita.
Se on yksi syy sille, että olen tullut kuuntelemaan -
esikuntapäällikköänne ja teitä, Israelin puolustusvoimien johtoa.
Tiedän, että teidän näkemyksenne ovat erittäin tärkeitä meille, -
jotta voisimme toimia mahdollisimman tehokkaasti.
Israelin Yhdysvaltain-suurlähettilään Ron Dermerin mukaan -
kenraali Dunford ja Israelin puolustusjohto keskustelevat lisäksi -
USA:n Israelille antamasta sotilaallisesta avustuksesta.
Kysymyksessä olisi -
heinäkuisen Iranin ydinsopimuksen jälkeinen ns. "hyvityspaketti".
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman